Ons Kerskonsert vind hierdie jaar plaas op 30 Nov en ons gaan ons Gradeplegtigheid en Kersboom met die aand kombineer. Die Stadsaal is reeds geboek vir die geleentheid en ons bedank die Mosselbaai Munisipaliteit wat dit aan ons teen ‘n baie goedkoop tarief verhuur. Omrede ons ons Kersboom ook op daardie aand hou, vra ons dat u solank vir u kleuter ‘n geskenk koop en toedraai wat ons dan hier by die skool sal hou vir die geleentheid. Ons kleuters dra nie kennis van die Kersboom en Kersvader nie, want dit is die verrassing vir die aand. Kaartjies vir die aand sal binnekort beskikbaar wees teen R50 per kaartjie en ons vra dat u solank oumas, oupas, en sommer die hele familie nooi om die aand saam te kom geniet. Verversings is ingesluit in die prys, maar meer inligting oor die aand volg later. Kom ons vat hande en maak die aand ‘n aande om te onthou vir ons kleuter. Ons maatjies is reeds hard aan die oefen vir die geleentheid.